***Potvrda upisa u prvi razred školske godine 2020./2021.***

****

Učenici koji su ostvarili pravo upisa, nakon objave konačne ljestvice poretka, upis mogu potvrditi u atriju Ekonomske i upravne škole od 27.srpnja 2020. godine do 29.srpnja 2020. godine od 8 do 14 sati prema sljedećem rasporedu:

ponedjeljak, 27. srpnja 2020. **- poslovni tajnici**

ponedjeljak, 27. srpnja 2020. - **upravni referenti**

utorak i srijeda, 28. i 29. srpnja 2020. - **ekonomisti**

Raspored je napravljen kako bi se smanjile gužve te molimo roditelje i učenike da ga se pridržavaju. U slučaju spriječenosti, dokumente za upis možete predati i u terminima koji nisu označeni za usmjerenje koje upisujete. Dokumenti se mogu dostaviti i elektroničkim puten u srednju školu do gore navedenih datuma. Iznimno je važno da učenici i roditelji pravilno popune dokumente potrebne za upis te ih sve dostave kako se ne bi stvarale dodatne gužve i/ili povrat dokumenata.

Dokumenti potrebni za upis:

- **upisnica** potpisana od strane roditelja i učenika (upisnica će biti dostupna na mrežnoj stranici NISpuSŠ-a ([www.upisi.hr](http://www.upisi.hr)) najkasnije u ponedjeljak 27.07.2020. na dan početka upisa

- potvrda **nadležnog liječnika školske medicine** (za sva usmjerenja; ekonomist, poslovni tajnik i upravni referent)

- dokumenti koji potvrđuju **izravan upis i dodatne bodove** (isključivo oni koji su propisani u „Elementima i kriterijima vrednovanja za upise u srednju školu“ )

- dokument koji potvrđuje **dodatni bod** vezano uz postignuti uspjeh na natjecanjima

- **svjedodžba 8. razreda** osnovne škole

- **participacija** roditelja/skrbnika učenika za povećane troškove obrazovanja za 2020./21. godinu u iznosu od **150,00 kn.** (uplaćuje se na IBAN Škole: **HR 7224070001100579963** -poziv na broj primatelja 2020.-2021. )

VAŽNO:

**Upisnicu i sve ostale dokumente koji su potrebni za upis elektroničkim putem može poslati samo roditelj/skrbnik na e- mail škole:**

#### [ured@ss-ekonomskaiupravna-st.skole.hr](mailto:ured@ss-ekonomskaiupravna-st.skole.hr)

**a u e-poruci molimo dostaviti i svoj osobni kontakt (broj telefona, broj mobitela) kako bi ga škola mogla kontaktirati.**

Nakon što kandidat dostavi školi sve navedene dokumente, isti je upisan u 1. razred srednje škole u školskoj godini 2020./2021 .

Učenici koji su ostvarili dodatna prava za upis, ostvaruju pravo upisa u srednju školu u školskoj godini 2020./2021. nakon dostave dokumenata kojim potvrđuju ostvarena prava, u propisanim rokovima. Dokumenti se mogu donijeti osobno ili dostaviti elektroničkim putem.

Učenici koji ne dostave navedenu dokumentaciju u propisanim rokovima, gube pravo upisa ostvarenog u ljetnome upisnom roku te se u jesenskom roku mogu kandidirati za upis na preostala slobodna mjesta.